[{"text_idx": "#000002", "text": "Kas teadsid, et vitamiinivajadust mo\u0303jutab nii kofeiini tarbimine kui ka kehakaal?"}, {"text_idx": "#000003", "text": "Suutervis saab alguse korralikust suuhu\u0308gieenist, mis paraku pole paljudel kiita ning hambaarsti juurde jo\u0303utakse sageli alles siis, kui mured juba ka\u0308es on. Apteegi konsultant selgitab, mis on peamised vead, mida hammaste hoolduses tehakse, miks iga hambapasta ko\u0303igile ei sobi ning jagab no\u0303uandeid, kuidas suutervist parandada."}, {"text_idx": "#000004", "text": "\u201eKesine suutervise eest hoolitsemine ja selle tagaja\u0308rjed on murettekitavad,\u201c viitab Benu apteegi konsultant Marite Talbre viimasele Tervisekassa suutervise uuringu tulemusele. \u201cLausa kolmveerand uuringus osalenud ta\u0308iskasvanutest vajavad hambaravi ning ka laste tulemused pole kiita. 6-aastastest lastest enam kui pooltel olid kohest ravi vajavad hambaaugud. Veidi vanemate, 12-aastaste seas oli tervete hammastega lapsi vaid 32 protsenti,\u201c to\u0303i Talbre uuringu tulemutest na\u0308iteid."}, {"text_idx": "#000006", "text": "Talbre ro\u0303hutab, et halb suutervis mo\u0303jutab otseselt nii lapse kui ka ta\u0308iskasvanu tervist tervikuna. \u201eKui hambas on auk vo\u0303i suus po\u0303letik, siis mikroobid pa\u0308a\u0308sevad vereringesse ning vo\u0303ivad kahjustada su\u0308dame- ja veresoonkonda, niisamuti vo\u0303ivad nad liikuda neelust allapoole ja po\u0303hjustada probleeme hingamis- ja seedeelundkonnas. Lisaks on halb suutervis seotud mitmete krooniliste haiguste tekke vo\u0303i su\u0308venemisega,\u201c selgitab Talbre."}, {"text_idx": "#000007", "text": "Suutervise mured saavad tema so\u0303nul enamasti alguses kesisest suuhooldusest. \u201eVa\u0308hene vo\u0303i vale hammaste harjamistehnika, magusate jookide tarbimine ja pidev na\u0308ksimine toidukordade vahel on peamised probleemid,\u201c ra\u0308a\u0308gib Talbre."}, {"text_idx": "#000008", "text": "Iga hambapasta ei sobi ko\u0303igile"}, {"text_idx": "#000009", "text": "\u201eMo\u0303istagi algab suuhooldus peamistest po\u0303hito\u0303dedest: pesta hambaid kaks korda pa\u0308evas, hammaste vahede puhastamiseks kasutada hambaniiti ja vajadusel suuloputusvedelikku ning murede ennetamiseks ku\u0308lastada kaks korda aastas hambaarsti,\u201c ra\u0308a\u0308gib Talbre."}, {"text_idx": "#000010", "text": "Hambapastade valik on poelettidel ja apteekides va\u0308ga kirju ning konsultant ro\u0303hutab, et sugugi iga hambapasta ei sobi ko\u0303igile. Hambapastat valides tuleb tema so\u0303nul la\u0308htuda oma hammaste seisukorrast ning oluline on teada individuaalseid suutervise eripa\u0308rasid. \u201eNa\u0308iteks on paljude inimeste hammastel o\u0303huke email, millele viitab la\u0308bikumav va\u0308rv, tundlikkus vo\u0303i parkumine. Teistel on sagedasti kaariest, kolmandatel aga igemepo\u0303letikud, periodontiit vo\u0303i esineb hammaste tundlikkust ku\u0308lma vo\u0303i kuuma suhtes. Lisaks vo\u0303ib olla sooviks parandada hammaste esteetilist va\u0308limust ja va\u0308rvi,\u201c loetleb konsultant erinevuseid ning ro\u0303hutab, et ko\u0303igiks nendeks puhkudeks on olemas erineva toimega hambapastad."}, {"text_idx": "#000012", "text": "Apteegi konsultant soovitab to\u0303husamaks hambapesuks kasutusele vo\u0303tta elektrilise hambaharja. \u201eElektriline hambahari eemaldab 20 korda rohkem hambakattu kui ka\u0308sihambahari, kuid samas puhastab hambaid o\u0303rnalt ja aitab puhastada ka raskesti ligipa\u0308a\u0308setavaid kohti. Lisaks masseerib elektriline hambahari o\u0303rnalt igemeid ning selle tulemusel on igemed tugevamad ja tervemad,\u201c loetleb Talbre elektrilise hambaharja eeliseid."}, {"text_idx": "#000013", "text": "Lisaks harjadele on ka tavalistele hambapastadele tekkinud keskkonnaso\u0303bralikumad ja hammaste tervisele kasulikumad alternatiivid \u2013 hambapesutabletid. \u201eLooduslike koostisosadega hambapesutabletid ei sisalda fluoriidi ega kahjulikke aineid, na\u0308iteks naatriumlauru\u0308u\u0308lsulfaati (SLS), mida lisatakse hambapastale selleks, et see vahutaks. Looduslikud hambapesutabletid vahutavad looduslike kihisevate ainete mo\u0303jul,\u201c toob Talbre va\u0308lja tablettide eelise."}, {"text_idx": "#000014", "text": "\u201eHambapesutabletid ei ole hambapasta tableti kujul, vaid tegu on pulbriga, mis on pressitud tabletiks. Hambapesu tabletid on ilma kunstlike lisanditeta, gluteenivabad ja sobib veganitele. Lisaks on nende valmistamine va\u0308iksema su\u0308siniku jalaja\u0308ljega. Loodusliku koostisainetega tablettide maitsestamisel kasutatakse erinevaid taimeekstrakte ja o\u0303lisid ning aktiivsu\u0308si,\u201c selgitas Talbre."}, {"text_idx": "#000015", "text": "Lisaks ei teki tablettidega doseerimise ku\u0308simust. \u201eKui hambapastat kasutades pannakse enamasti hambaharja liiga palju pastat, siis u\u0308hes hambapesutabletis on ta\u0308pselt va\u0308ljaarvestatud vajalik kogus. Lisaks on need va\u0308ga head reisile kaasa vo\u0303tta, sest enamasti ei vo\u0303i hambapastat ka\u0308sipagasisse panna,\u201c toob Talbre na\u0308ite kasutusvo\u0303imalusest ning lisab, et kuna u\u0308hes tabletist piisab u\u0308heks hambapesukorraks on vastavalt purgi suurusele kohe a\u0308ra na\u0308ha kui pikaks ajaks toodet ja\u0308tkub."}, {"text_idx": "#000016", "text": "Valgendavad hambapastad sobivad vaid lu\u0308hiajaliseks kasutamiseks"}, {"text_idx": "#000017", "text": "Apteegi konsultandi so\u0303nul on toote u\u0308letarbimise oht ko\u0303ige suurem valgendava efektiga hambapastade kasutamisel. \u201eValgendav hambapasta eemaldab hambale tekkinud pleki pealmise kihi. Su\u0308gavamat valgendamist selline pasta ei vo\u0303imalda. Sisuliselt kaob plekk pastas sisalduvate abrasiivide abil, mis on nii tugevad kemikaalid, et vo\u0303ivad hamba pealmise kihi maha pesta ja kroonilist hammaste u\u0308litundlikkust tekitada,\u201c ra\u0308a\u0308gib Talbre ja ro\u0303hutab, et abrasiivseid ja keemilisi hambapastasid ei tohiks igapa\u0308evaselt kasutada."}, {"text_idx": "#000018", "text": "\u201eHambaemaili poleerivad osakesed eemaldavad ku\u0308ll hambakatu ja ho\u0303o\u0303ruvad emaili la\u0308ikele, aga ka kriimustavad seda. Lisaks vo\u0303ivad kemikaalid kergesti esile kutsuda allergilisi reaktsioone, igemehaigusi, plommide ja hammaste va\u0308rvimuutusi,\u201c hoiatab ta ning selgitab, et valgendavaid hambapastasid vo\u0303ib kasutada maksimaalselt kaks korda aastas u\u0308he kuu va\u0308ltel ning pa\u0308rast seda on tingimata vaja ka\u0308ia hambaarsti juures ja\u0308relkontrollis."}, {"text_idx": "#000023", "text": "Koolio\u0303de tuletab meelde: parim moodus viirused eemal hoida on ja\u0308tkuvalt ka\u0308tepesu!"}, {"text_idx": "#000033", "text": "7 kasulikku harjumust tervema maksa heaks\n5 vo\u0303imalust, kuidas hoida veresuhkru tase kontrolli all\nRETSEPTID! Kolm lihtsat retsepti, mis panevad sind tofusse armuma!\nNO\u0303UANDED I Kuidas kodust menu\u0308u\u0308d keskkonnahoidlikumaks muuta?\nAbaluualune lihas \u2013 mida ta teeb ja miks ta on oluline?"}, {"text_idx": "#000034", "text": "7 kasulikku harjumust tervema maksa heaks"}]